Nõukogu direktiiv,

21. märts 1991,

millega muudetakse üheksandat korda direktiivi 76/769/EMÜ liikmesriikide õigus- ja haldusnormide ühtlustamise kohta seoses teatavate ohtlike ainete ja valmististe turustamise ja kasutamise piirangutega

(91/173/EMÜ)

EUROOPA ÜHENDUSTE NÕUKOGU,

võttes arvesse Euroopa Majandusühenduse asutamislepingut, eriti selle artiklit 100a,

võttes arvesse komisjoni ettepanekut, [1]

koostöös Euroopa Parlamendiga, [2]

võttes arvesse majandus- ja sotsiaalkomitee arvamust [3]

ning arvestades, et:

tuleks vastu võtta meetmed, mille eesmärk on siseturu järkjärguline rajamine perioodil, mis lõpeb 31. detsembril 1992; siseturg hõlmab sisepiirideta ala, kus on tagatud kaupade, isikute, teenuste ja kapitali vaba liikumine;

nii pentaklorofenool (CAS nr 87-86-5) kui ka selle ühendid on ohtlikud inimesele ja keskkonnale, eriti veekeskkonnale; nende ainete kasutamist tuleks reguleerida;

teatavate liikmesriikide poolt eespool osutatud ainete või neid sisaldavate valmististe kasutamise või turustamise suhtes juba kehtestatud piirangutel on otsene mõju siseturu rajamisele ja toimimisele; sellepärast on vaja ühtlustada liikmesriikide õigusakte selles valdkonnas ning sellest tulenevalt muuta I lisa direktiivis 76/769/EMÜ, [4] mida on viimati muudetud direktiiviga 89/678/EMÜ; [5]

komisjon hakkab välja arendama ühenduse kooskõlastatud strateegiat puidukaitseks kasutatavate keemiatoodete turustamise ja kasutamise suhtes; see strateegia põhineb teabel, mida liikmesriigid komisjonile esitavad, ja eelkõige inimesele ja keskkonnale tekitatavate ohtude hindamisel, võttes arvesse puidu säilitamise eri probleeme liikmesriikides;

käesolev direktiiv ei mõjuta olemasolevaid ühenduse õigusakte, mis on seotud liikmesriikide poolt võimalike rangemate piirangute vastuvõtmisega kõnealuste ainete ja valmististe töökohtades kasutamise suhtes,

ON VASTU VÕTNUD KÄESOLEVA DIREKTIIVI:

Artikkel 1

Direktiivi 76/769/EMÜ I lisale lisatakse järgmine punkt:

"23.Pentaklorofenool (CAS nr 87-86-5) ning selle soolad ja estrid | Ei kasutata turustatavate ainete ja valmististe puhul kontsentratsioonides, mis ületavad 0,1 % massist. Erandina ei kohaldata seda sätet ainete ja valmististe suhtes, mis on ette nähtud kasutamiseks tööstuslikes paigaldistes, mis ei võimalda pentaklorofenooli (PCP) sattumist keskkonda suuremates kogustes kui on ette nähtud olemasolevate õigusaktidega: a)puidu töötlemisel.Töödeldud puitu ei tohi siiski kasutada:hoonete sees, olenemata nende hoonete otstarbest (elu-, töö- või puhkeruumid) ning sellest, kas puitu kasutatakse kaunistuslikul eesmärgil või mitte,valmistamaks kasvatamiseks või taaskäitlemiseks ette nähtud anumaid ega valmistamaks pakendeid, mis võivad kokku puutuda inimestele ja/või loomadele tarvitamiseks ette nähtud toor- või vahesaaduste või valmistoodetega, ega muid materjale, mis võivad neid saadusi või tooteid saastata;b)kiudude ja kauakestvate tekstiilide immutamisel, mis ei ole mingil juhul ette nähtud rõivaesemete ega dekoratiivsisustuse valmistamiseks;c)sünteesimis- või töötlusvahendina tööstuslikes protsessides;d)erandina võivad liikmesriigid üksikjuhtumitel lubada, et spetsialiseerunud erialaspetsialistid teevad nende territooriumil kultuuriliselt, kunstiliselt või ajalooliselt olulistes hoonetes ning nende asukohas või hädaolukordades kuivmädaniku (Serpula lacrymans) ja pruunmädanikuga nakatunud puidu ja müüritiste parandustöötlust.Hiljemalt kolme aasta möödudes käesoleva direktiivi rakendamisest vaadatakse need erandid uuesti läbi, võttes arvesse teadmiste ja tehnika arengut. Igal juhul: a)peab pentaklorofenool iseseisva ainena või koostisosana valmististes, mida kasutatakse eespool loetletud erandite raames, sisaldama vähem kui neli miljondikku osa heksaklorodibensoparadioksiini (H6CDD);b)ei tohi neid aineid ega valmistisi:turustada väiksemates kui 20liitristes pakendites,müüa elanikkonnale.Selliste valmististe pakendil peab olema loetavalt ja kustutamatult järgmine märge: "Ainult tööstuslikuks ja erialaseks kasutamiseks", ilma et see piiraks ohtlike ainete ja valmististe liigitamist, pakendamist ja märgistamist käsitlevate muude ühenduse sätete kohaldamist. Lisaks sellele ei kohaldata seda sätet direktiividega 75/442/EMÜ ja 78/319/EMÜ hõlmatud jäätmete suhtes." |

Artikkel 2

1. Liikmesriigid esitavad enne 31. detsembrit 1991 komisjonile käesoleva direktiiviga reguleeritavas valdkonnas nende poolt vastuvõetud siseriiklike õigusnormide teksti.

2. Liikmesriigid jõustavad käesoleva direktiivi täitmiseks vajalikud õigusnormid enne 1. juulit 1992. Liikmesriigid teatavad sellest komisjonile.

Artikkel 3

Käesolev direktiiv on adresseeritud liikmesriikidele.

Brüssel, 21. märts 1991

Nõukogu nimel

eesistuja

G. Wohlfart

[1] EÜT C 117, 4.5.1988, lk 14.

[2] EÜT C 291, 20.11.1989, lk 58 ja EÜT C 48, 25.2.1991.

[3] EÜT C 208, 8.8.1988, lk 55.

[4] EÜT L 262, 27.9.1976, lk 201.

[5] EÜT L 398, 30.12.1989, lk 24.

--------------------------------------------------